CELEX: 32008R0067
Language: el
Date: 2008-01-25 00:00:00
Title: Κανονισμός (ΕΚ) αριθ. 67/2008 της Επιτροπής, της 25ης Ιανουαρίου 2008 , περί τροποποιήσεως του κανονισμού (ΕΚ) αριθ. 3199/93 σχετικά με την αμοιβαία αναγνώριση των διαδικασιών για την πλήρη μετουσίωση της αλκοόλης με σκοπό την απαλλαγή από τους ειδικούς φόρους κατανάλωσης

26.1.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 23/13
            
         
      ΚΑΝΟΝΙΣΜΌΣ (ΕΚ) αριθ. 67/2008 ΤΗΣ ΕΠΙΤΡΟΠΉΣ
   
   της 25ης Ιανουαρίου 2008
   περί τροποποιήσεως του κανονισμού (ΕΚ) αριθ. 3199/93 σχετικά με την αμοιβαία αναγνώριση των διαδικασιών για την πλήρη μετουσίωση της αλκοόλης με σκοπό την απαλλαγή από τους ειδικούς φόρους κατανάλωσης
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την οδηγία 92/83/ΕΟΚ του Συμβουλίου, της 19ης Οκτωβρίου 1992, για την εναρμόνιση των διαρθρώσεων των ειδικών φόρων κατανάλωσης που επιβάλλονται στην αλκοόλη και στα αλκοολούχα ποτά (1), και ιδίως το άρθρο 27 παράγραφος 4,
   Εκτιμώντας τα ακόλουθα:
   
               (1)
            
            
               Ο κανονισμός (ΕΚ) αριθ. 3199/93 της Επιτροπής (2) προβλέπει ότι οι μετουσιωτικές ουσίες που χρησιμοποιούνται σε κάθε κράτος μέλος για τους σκοπούς της πλήρους μετουσίωσης της αλκοόλης, σύμφωνα με το άρθρο 27 παράγραφος 1 στοιχείο α) της οδηγίας 92/83/ΕΟΚ, είναι όπως περιγράφονται στο παράρτημα του εν λόγω κανονισμού.
            
         
               (2)
            
            
               Σύμφωνα με το άρθρο 27 παράγραφος 1 στοιχείο α) της οδηγίας 92/83/ΕΟΚ, τα κράτη μέλη απαλλάσσουν από τον ειδικό φόρο κατανάλωσης την αλκοόλη που έχει υποστεί πλήρη μετουσίωση σύμφωνα με τις απαιτήσεις κάθε κράτους μέλους, εφόσον οι απαιτήσεις αυτές έχουν δεόντως κοινοποιηθεί και γίνει δεκτές σύμφωνα με τους όρους που προβλέπονται στις παραγράφους 3 και 4 του εν λόγω άρθρου.
            
         
               (3)
            
            
               Η Βουλγαρία και η Ρουμανία κοινοποίησαν τις μετουσιωτικές ουσίες που σκοπεύουν να χρησιμοποιούν.
            
         
               (4)
            
            
               Η Επιτροπή διαβίβασε τις εν λόγω κοινοποιήσεις στα άλλα κράτη μέλη την 1η Ιανουαρίου 2007 για τη Βουλγαρία, και στις 9 Ιανουαρίου 2007 για τη Ρουμανία.
            
         
               (5)
            
            
               Έχουν διατυπωθεί αντιρρήσεις σχετικά με τις κοινοποιηθείσες απαιτήσεις. Ως εκ τούτου, τηρήθηκε δεόντως η διαδικασία του άρθρου 27 παράγραφος 4 της οδηγίας 92/83/ΕΟΚ και στο παράρτημα του κανονισμού (ΕΚ) αριθ. 3199/93 θα πρέπει να περιληφθούν οι απαιτήσεις που κοινοποιήθηκαν στη Βουλγαρία και στη Ρουμανία.
            
         
               (6)
            
            
               Κατά συνέπεια, πρέπει να τροποποιηθεί αναλόγως ο κανονισμός (ΕΚ) αριθ. 3199/93.
            
         
               (7)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής ειδικών φόρων κατανάλωσης,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα του κανονισμού (ΕΚ) αριθ. 3199/93 τροποποιείται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 25 Ιανουαρίου 2008.
      
         
            Για την Επιτροπή
         
         László KOVÁCS
         
         
            Μέλος της Επιτροπής
         
      
   
   
      (1)  ΕΕ L 316 της 31.10.1992, σ. 21. Οδηγία όπως τροποποιήθηκε τελευταία με την πράξη προσχώρησης του 2005.
   
      (2)  ΕΕ L 288 της 23.11.1993, σ. 12. Κανονισμός όπως τροποποιήθηκε τελευταία με τον κανονισμό (ΕΚ) αριθ. 2023/2005 (ΕΕ L 326 της 13.12.2005, σ. 8).
   
      ΠΑΡΑΡΤΗΜΑ
      Οι ακόλουθες παράγραφοι προστίθενται στο παράρτημα του κανονισμού (ΕΚ) αριθ. 3199/93:
      
         «Βουλγαρία
         Για την πλήρη μετουσίωση της αιθυλικής αλκοόλης οι ακόλουθες ουσίες στις αναφερόμενες ποσότητες πρέπει να προστεθούν μαζί σε 100 λίτρα αιθυλικής αλκοόλης με ελάχιστο φυσικό περιεχόμενο αλκοόλης 90 % vol:
         
                     —
                  
                  
                     5 λίτρα μεθυλαιθυλκετόνης,
                  
               
                     —
                  
                  
                     2 λίτρα ισοπροπυλικής αλκοόλης,
                  
               
                     —
                  
                  
                     0,2 γραμ. κυανού του μεθυλενίου.
                  
               Ρουμανία
         Ανά εκατόλιτρο καθαρής αλκοόλης:
         
                     —
                  
                  
                     1 γραμ. βενζοϊκού δενατόνιου,
                  
               
                     —
                  
                  
                     2 λίτρα μεθυλαιθυλκετόνης (βουτανόνης), και
                  
               
                     —
                  
                  
                     0,2 γραμ. κυανού του μεθυλαινίου.».